इसदे थ्होड़ी देर बाद गै जहीर ने पिच उप्पर मजूद घाह् दा पूरा इस्तेमाल करदे होई जैमी होव गी इक बेह्‌त‌रीन गेंद उप्पर बोल्ड करी दित्ता। होव गी इस मेच इच चोटल डेनियल फ्लिन दी थाह्‌र शामल कीता गेआ हा। एह् विकेट नौमें ओवर दी खीरी गेंद उप्पर डिग्गेआ हा। जहीर ने अपने अगले ओवर दी पैह्‌ली गेंद उप्पर गै दूए ओपनर मार्टिन गप्टिल गी इक जबरदस्त बाउंसर उप्पर कैच करोआई दित्ता। गेंद गप्टिल दे दस्तानें गी छूंह्‌दे होई स्लिप आह्‌ली बक्खी उछली जित्थें कार्यवाहक कप्तान वीरेंद्र सहवाग ने गोता लांदे होई खूबसूरत कैस लपकी लैता। इस चाल्ली जहीर दे कोल हैट्रिक पूरा करने दा मौका हा ब टेलर ने उंदा अरमान नेई पूरा होन दित्ता।